رجعات أغنية “المتنبي”، ديال الرابور عمر السهيلي المعروف ب”ديزي دروس”، وشدات صدارة الطوندونس المغربي على اليوتوب، بعدما تحدفات، البارح الاثنين، بسبب حملة ديال السينيال. ونشر “ديزي دروس”، على صفحتو في إنستگرام، ستوري كيهدر على هاد العودة، وكتب: “أول مورسو فالتاريخ كيطلع اللول فالطوندونس جوج مرات”. الاغنية ضربات 10 مليون في 10 أيام، وكلاش البيكَ وصل ل 15 مليون فكثر من 20 يوم. دابا لغة الأرقام هي لي خدامة، ومن هنا لنهاية يناير نشوفو شكون اكثر كلاش تسمع. 
هاهو رجع.. ديزي دروس عاود ثاني فصدارة الطوندونس المغربي ب”المتنبي”